མདོར་ན་ད་ལྟའི་བར་དུ་དམ་པ་གང་གི་རང་གཤིས་ལ་ཐང་ལྷོད་མེད་པར་བོན་བརྒྱ་དགོན་སྨན་རི་བཤད་སྒྲུབ་སྨིན་གྲོལ་གླིང་དང་རེབ་གོང་བོན་མང་ཕུར་ཐོགས་སྟོང་གི་འདུས་སྡེ་ཆེན་མོ་གཡུང་དྲུང་བོན་གྱི་སྒྲུབ་སྡེ་ཉི་ཤུ་རྩ་གཅིག་གི་དབུ་བླ་དང་།སྤྱིར་གཡུང་དྲུང་བོན་གྱི་བསྟན་པ་སྤྱི་དང་སྒོས་སུ་མདོ་སྨད་བྱང་རྒྱུད་ཀྱི་གཡུང་དྲུང་བོན་གྱི་བསྟན་པ་ཐམས་ཅད་དུས་ཀྱི་གཉན་འཕྲང་གི་སྐབས་སུ་བཤད་སྒྲུབ་ཟུང་འབྲེལ་གྱིས་བསྟན་པའི་མེ་རོ་གསོས་ཤིང་སླར་ཡང་རྒྱལ་བསྟན་རིན་པོ་ཆེ་ཉི་མ་བཞིན་དུ་གསལ་བར་མཛད་པ་འདི་ཡང་དམ་པ་ཁོང་གི་བཀའ་དྲིན་ཉག་གཅིག་ཏུ་གཏོགས་ཞེས་སྐད་གསེང་མཐོན་པོས་ཞུ་ཆོག་ལ་དུས་རྒྱུན་ཏུ་སྐུ་ངལ་ལ་འཛེམས་བག་མེད་པར་ཉིན་མཚན་ཀུན་ཏུ་ཐུན་སྒོམ་དང་སློབ་ཁྲིད་སོགས་རྒྱུན་ཆད་མེད་པར་གནང་ནས་འགྲོ་དོན་མཐའ་རུ་ཕྱིན་པར་མཛད་པ་ནི་སྐྱེས་བུ་དམ་པ་གང་གི་ཁྱད་དུ་འཕགས་པའི་ཐུན་མོང་མ་ཡིན་པའི་ཐུགས་གཤིས་བླ་ན་མེད་པ་རུ་འཁུམས་པར་སེམས་སོ།།